KOMISJONI MÄÄRUS (EÜ) nr 442/2000,

25. veebruar 2000,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta,1 viimati muudetud komisjoni määrusega (EÜ) nr 254/2000,2 eriti selle artiklit 9,

ning arvestades järgmist:

(1) Nimetatud määrusele lisatud koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 kehtestati koondnomenklatuuri tõlgendamise üldeeskirjad. Neid eeskirju kohaldatakse ka mis tahes muu täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis kehtestatakse konkreetsete ühenduse sätetega tariifi kohaldamist ja teisi kaubavahetusega seotud meetmeid silmas pidades.

(3) Vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla.

(4) On asjakohane, et kolme kuu jooksul võib siduva tariifiinformatsiooni pidaja jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik,3 viimati muudetud Euroopa parlamendi ja nõukogu määrusega (EÜ) nr 955/19994) artikli 12 lõikele 6.

(5) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib jätkuvalt tugineda kolme kuu jooksul vastavalt määruse (EMÜ) nr 2913/92 artikli 12 lõike 6 sätetele.

Artikkel 3

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. veebruar 2000

Komisjoni nimel

komisjoni liige

Frederik BOLKESTEIN

__________________

1 EÜT L 256, 7.9.1987, lk 1.

2 EÜT L 28, 3.2.2000, lk 16.

3 EÜT L 302, 19.10.1992, lk 1.

4 EÜT L 119, 7.5.1999, lk 1.

LISA

Kauba kirjeldus CN-kood Põhjendus

1 2 3

1. Roomikud vulkaniseeritud kummist, tugevdatud metallvarbade ja terastraadiga. Selliseid roomikuid kasutatakse näiteks ehitusmasinate, rajatraktorite ja põllutöömasinate puhul. Metalldetailid on ette nähtud ainult roomiku tugevdamiseks ja suunamiseks. Vt illustratsiooni A* 4016 99 82 Klassifikatsioon määratakse kindlaks koondnomenklatuuri tõlgendamise üldeeskirjade 1, 3b ja 6, XVI jao märkuse 1 punktiga a, XVII jao märkuse 2 punktiga a ning CN-koodide 4016, 4016 99 ja 4016 99 82 sõnastusega. Terastraat ja metallvarvad ei ole omavahel ühendatud ja need on vulkaniseeritud kummiga täielikult ümbritsetud. Metalldetailid ei moodusta eraldi roomikut.

2. Uued kolmerattalised sõidukid, millel on kahetaktiline 49,8 cm3 töömahuga sädesüütega sisepõlemis-kolbmootor, käigukast, millel on neli käiku ja tagasikäik ning diferentsiaal. Sõidukitel on ainult juhiistmega salong ja juhtrauale monteeritud juhtimisseadised. Sõidukitel on kinnine või lahtine veokast. Sõidukite suurim lubatud koormus on 200 kg. Vt illustratsiooni B* 8704 31 91 Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 ning CN-koodide 8704, 8704 31 ja 8704 31 91 sõnastusega.

3. Õhupallid, alumiiniumikihiga kaetud, kokkuühendatud plastkilest. Plastkile moodustab õhupallide välisseina. Õhupallidel on täiteava, kuhu paigaldatakse tehismaterjalist ventiil. Ventiili abil suletakse gaas automaatselt õhupalli sisemusse ja see takistab ühtlasi ka õhu väljumist. Õhupallid täidetakse gaasiga (õhk või heelium). 9503 90 32 Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6, grupi 39 märkuse 2 punktiga v ning CN-koodide 9503, 9503 90 ja 9503 90 32 sõnastusega. Toodetele võib trükkida erinevaid motiive, mis ei mõjuta nende klassifitseerimist mänguasjadena.

4. Tuulelohed, raamita ja risttahukakujulise avatud langevarju laadsed, mis on valmistatud tuule käes paisuvatest plastkärgedest. Tuulelohesid võib kasutada ükshaaval. Samas on võimalik paigutada mitu sama liiki tuulelohet üksteise peale. Tuulelohesid juhitakse maa pealt kahe või nelja nööri abil. Vt illustratsioone C ja D. 9503 90 37 Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 ning CN-koodide 9503, 9503 90 ja 9503 90 37 sõnastusega. Ehkki tuulelohesid saab kasutada spordivõistlustel ning rannaautode, suusatajate ja lainelauasõitjate vedamiseks, on need siiski kavandatud laste või täiskasvanute meelelahutuseks.

* Illustratsioonid on üksnes informatsiooniks.

[INSERT IMAGE]